b'\n_START_ARTICLE_\nTampere Supercross\n_START_SECTION_\nHistoriaa\n_START_PARAGRAPH_\n2012_NEWLINE_Kilpailu sai alkunsa alkuvuodesta 2012 Helsingiss\xc3\xa4 MP-messujen yhteydess\xc3\xa4 pidetyn kansainv\xc3\xa4lisen supercross-kilpailun j\xc3\xa4lkeen. Alettiin suunnitella supercross-kilpailua ja sen yhteyteen toteutettavaa Pohjoismaiden suurinta alan messutapahtumaa._NEWLINE_Marraskuussa samana vuonna j\xc3\xa4rjestetty kaksip\xc3\xa4iv\xc3\xa4inen Tampere Supercross & OffroadExpo -tapahtumassa oli 9\xc2\xa0000 katsojaa. Kilpailun v\xc3\xa4liajalla n\xc3\xa4hty Endurocross-mittel\xc3\xb6 ker\xc3\xa4si my\xc3\xb6s paljon kiinnostusta osakseen. Kilpailijoina olivat mm. lajin erikoismiehet Matti Seistola ja Britti Jonny Walker. Yleis\xc3\xb6\xc3\xa4\xc3\xa4nestyksen kautta mukaan valitut Jussi Seljas ja Pauli "Pate" Mustaj\xc3\xa4rvi  ker\xc3\xa4siv\xc3\xa4t kiinnostusta lajia kohtaan, vaikka Paten esiintyminen my\xc3\xb6hemmin peruttiinkin selk\xc3\xa4vaivojen takia._NEWLINE_Molempina p\xc3\xa4ivin\xc3\xa4 tapahtuman v\xc3\xa4liajalla n\xc3\xa4htiin basehyppy, mit\xc3\xa4 sis\xc3\xa4tiloissa on koskaan tehty. Tampereen Messu-ja Urheilukeskuksen C-halli on korkeimmalta kohdaltaan vain noin 28 metri\xc3\xa4 korkea. Basehypyn suorittanut  Antti Pendikainen on tunnettu huimista laskuvarjotempuistaan ja esiintymisest\xc3\xa4\xc3\xa4n StuntFreaksTeamin riveiss\xc3\xa4._NEWLINE_Lauantaina j\xc3\xa4rjest\xc3\xa4j\xc3\xa4t joutuivat yleis\xc3\xb6kapasiteetin ylitytty\xc3\xa4 sulkemaan ovet ja lopettamaan lipunmyynnin jo alkuerien aikana. Hallin ulkopuolelle j\xc3\xa4i satoja ihmisi\xc3\xa4._NEWLINE_OffroadExpo-n\xc3\xa4yttelyss\xc3\xa4 oli paljon yleis\xc3\xb6\xc3\xa4 ja n\xc3\xa4ytteilleasettajia oli 52._NEWLINE_Harri Kullas ja amerikkalainen Weston Peick kamppailivat molempien iltojen finaaleissa. Molempien iltojen finaalit voitti kuitenkin Weston Peick, joka palkittiin Tampere Dominator -tittelill\xc3\xa4. Rahapalkintojen lis\xc3\xa4ksi h\xc3\xa4net palkittiin suomalaisvalmisteisella ja k\xc3\xa4sintehdyll\xc3\xa4 Amfisound s\xc3\xa4hk\xc3\xb6kitaralla. Samana viikonloppuna supercrossin Suomen mestaruuden 2012 varmisti itselleen Marko Kovalainen Lauantaina n\xc3\xa4htiin my\xc3\xb6s onnettomuus , kun illan Last Change -er\xc3\xa4ss\xc3\xa4 kaatunut Joonas Heimonen katkaisi reisi- ja solisluunsa._NEWLINE_Ensimm\xc3\xa4inen Tampere Supercross & OffroadExpo sai osakseen huomiota alan medioissa ulkomaita my\xc3\xb6ten. Kiitosta tuli etenkin Xracing-julkaisun tekem\xc3\xa4st\xc3\xa4 Huomioita Tampereelta -palstasta  ja tapahtuma sai X-awards palkinnon kategoriassa vuoden kilpailu 2012._NEWLINE_2013_NEWLINE_Suurin uudistus toisena toimintavuotena oli j\xc3\xa4rjest\xc3\xa4\xc3\xa4 yhteisn\xc3\xa4yttely X-Treme Car Show:n kanssa, jolloin Tampereen Messu- ja Urheilukeskuksen viidest\xc3\xa4 n\xc3\xa4yttelyhallista oli k\xc3\xa4yt\xc3\xb6ss\xc3\xa4 nelj\xc3\xa4 suurinta. Lis\xc3\xa4ksi Tampere Supercross muuttui kolmep\xc3\xa4iv\xc3\xa4iseksi, perinteisen SM-supercoss-kauden p\xc3\xa4\xc3\xa4t\xc3\xb6skisan ollessa perjantaina ja lauantaina. Sunnuntai oli kilpailivat MXJ-luokan juniorikuljettajat._NEWLINE_Itse kisa sai kiitosta kuljettajilta kokonaisuuden, maa-aineksen sek\xc3\xa4 show\xe2\x80\x99n ja j\xc3\xa4rjestelyiden parantuessa edellisvuodelta. Kilpailu kisan voitosta k\xc3\xa4ytiin Suomen Harri Kullaksen, Ranskan Boris Maillardin ja Thomas Rametten sek\xc3\xa4 T\xc5\xa1ekin Filip Neugebauerin kesken. Kullas kuitenkin voitti Tampere Dominator -tittelin ollen molempien iltojen yhteistuloksissa viikonlopun paras. Lis\xc3\xa4ksi Kullaksen voitto huomioitiin kansainv\xc3\xa4lisiss\xc3\xa4 alan medioissa. Suomen Toni Eriksson varmisti itselleen Supercrossin Suomenmestaruuden jo perjantaina sijoittuen finaalin kuudenneksi. Eriksson loukkasi k\xc3\xa4tens\xc3\xa4 lauantaina vapaissa harjoituksissa eik\xc3\xa4 osallistunut illan kisaan._NEWLINE_Tapahtuman v\xc3\xa4liajoilla n\xc3\xa4htiin mm. 50cc minicross -kuljettajat sek\xc3\xa4 ATV eli m\xc3\xb6nkij\xc3\xa4crossin n\xc3\xa4yt\xc3\xb6sl\xc3\xa4ht\xc3\xb6j\xc3\xa4._NEWLINE_Messutapahtumaa oli laajennettu m\xc3\xb6nkij\xc3\xb6ill\xc3\xa4 ja moottorikelkoilla. N\xc3\xa4ytteilleasettajia messutapahtumassa oli 48._NEWLINE_Sunnuntaina p\xc3\xa4iv\xc3\xa4ll\xc3\xa4 ja helpotetulla radalla ajetun MXJ-luokan supercross-kilpailun kaksi parasta olivat Jere Haavisto ja Miro Sihvonen_NEWLINE_2014_NEWLINE_Talvella 2014 j\xc3\xa4rjest\xc3\xa4v\xc3\xa4 seura Tammc ry ilmoitti j\xc3\xa4tt\xc3\xa4v\xc3\xa4ns\xc3\xa4 kisan pois SM-sarjasta, joten kilpailu j\xc3\xa4rjestett\xc3\xa4isin KV eli kansainv\xc3\xa4lisen\xc3\xa4 kilpailuna. Tapahtuman j\xc3\xa4rjestelyist\xc3\xa4 aiemmin vastannut yhti\xc3\xb6 vet\xc3\xa4ytyi hankkeesta ja j\xc3\xa4rjestelyorganisaatio vaihtui t\xc3\xa4ysin yht\xc3\xa4 henkil\xc3\xb6\xc3\xa4 lukuun ottamatta. _NEWLINE_KV-kilpailu j\xc3\xa4rjestettiin j\xc3\xa4lleen kaksip\xc3\xa4iv\xc3\xa4isen\xc3\xa4 ja uusitulla kilpailukaaviolla, joka k\xc3\xa4sitti mm. kaksi finaalistarttia illassa. _NEWLINE_Muita uudistuksia tapahtumaan olivat mm. "Xracing on air" -livel\xc3\xa4hetykset tapahtumapaikalta kisaviikolla, lauantaina j\xc3\xa4rjestetty MX-liigan gaalatapahtuma ja Freestyle Motocross -n\xc3\xa4yt\xc3\xb6kset v\xc3\xa4liajalla. Mukana olivat FMX-kuskeista Ilkka Salo, Sebastian Westberg ja Joni Hynell Suomesta sek\xc3\xa4 Fredrik "Frog" Berggren Ruotsista._NEWLINE_Supercross-kilpailu oli kovatasoinen Harri Kullaksen ja Ranskan Boris Maillardin kesken. Perjantain toisessa finaalissa saatiin n\xc3\xa4hd\xc3\xa4 draamaa, kun Harri Kullaksen ep\xc3\xa4iltiin oikaisseen p\xc3\xa4\xc3\xa4suoralle l\xc3\xa4htev\xc3\xa4ss\xc3\xa4 mutkassa. Protestia ei kuitenkaan tehty, ja Kullas voitti perjantain finaalit._NEWLINE_Lauantaina n\xc3\xa4htiin toisinto perjantailta, lopulta Kullas kuitenkin vei molemmat finaalit n\xc3\xa4yt\xc3\xb6styyliin. Toisen finaalin yll\xc3\xa4tyksest\xc3\xa4 vastasi Yl\xc3\xb6j\xc3\xa4rven Jere Haavisto nelj\xc3\xa4nnell\xc3\xa4 sijallaan._NEWLINE_Xracing-nettijulkaisun "Huomioita Tampereelta" -palstalla tapahtuma ker\xc3\xa4si kiitosta. Kiitosta saivat tapahtuman juontaja kaksikko Alex Way ja Rene Rannikko sek\xc3\xa4 kilpailun j\xc3\xa4rjestelyt. Moitteita tuli mm. l\xc3\xb6yh\xc3\xa4st\xc3\xa4 aikataulutuksesta ja etenkin OffroadExpo-n\xc3\xa4yttelyst\xc3\xa4, jossa oli v\xc3\xa4h\xc3\xa4n n\xc3\xa4ytteilleasettajia. Samaan aikaan Tampereella j\xc3\xa4rjestetty KelkkaExpo eli Etel\xc3\xa4-Suomen moottorikelkkamessut aiheuttivat n\xc3\xa4ytteilleasettajien v\xc3\xa4henemist\xc3\xa4._NEWLINE_Kolmas Tampere Supercross sai laajasti huomiota my\xc3\xb6s kansainv\xc3\xa4lisiss\xc3\xa4 medioissa. Maailman suuri alan lehti amerikkalainen RacerX teki seitsem\xc3\xa4nsivuisen jutun Supercross legenda Jason Thomasin ja toimittaja Steve Matthesin retkest\xc3\xa4 Tampereelle. Eri nettijulkaisut kirjoittivat aiheesta._NEWLINE_Tampere Supercross Girlsit esiintyiv\xc3\xa4t n\xc3\xa4ytt\xc3\xa4v\xc3\xa4ss\xc3\xa4 kokoonpanossa. Mukana olivat Miss Suomi -perint\xc3\xb6prinsessa Maija Kerisalmi, Katariina Suunniitty, Anni Griinari, Neea Poutanen, Carola Isabella Miller, Valerie Veresiuc, Suvi Heino ja ruotsalainen Jennie Hallestam._NEWLINE_Tulevaisuus_NEWLINE_Tapahtumasta on tullut vuosittainen, offroad-moottoripy\xc3\xb6r\xc3\xa4ilij\xc3\xb6iden kauden p\xc3\xa4\xc3\xa4t\xc3\xb6stapahtuma. Samassa yhteydess\xc3\xa4 j\xc3\xa4rjestet\xc3\xa4\xc3\xa4n my\xc3\xb6s suomalaisen motocrossliigan Gaalatapahtuma. Kansainv\xc3\xa4linen Tampere Supercross -kilpailu ja OffroadExpo-messutapahtuma j\xc3\xa4rjestet\xc3\xa4\xc3\xa4n j\xc3\xa4lleen 8.\xe2\x80\x939. marraskuuta 2019.'